
Ehitusloa andmine ( Mulla tn 30 ) 

1. ASJAOLUD JA MENETLUSE KÄIK

11.12.2019 ehitisregistri elektroonilisse keskkonda laekus läbivaatamiseks  ehitusloa taotlus nr 1911271/27716 Mulla tn 30 asuvale kinnistule suvila ja selle teenindamiseks vajalike rajatiste püstitamiseks koos ehitusprojektiga „Püstitamine EP1719_EP_Mulla-tn-30-Narva-linn“, peaprojekteerija Kesk Projekt OÜ.
Ehitusprojekt „Püstitamine EP1719_EP_Mulla-tn-30-Narva-linn“ on koostatud 04.09.2019 korraldusega nr 620-k  kinnitatud „Mulla tn 30 suvila püstitamine ilma detailplaneeringut koostamata“ projekteerimistingimuste alusel.
11.12.2019 ehitisregistri  keskkonnas on genereeritud ehitusloa  eelnõu  nr 1912271/36498, menetluse nr 197687 ning suunatud Arhitektuuri- ja Linnaplaneerimise Ametile ja  Päästeameti Ida päästekeskusele kooskõlastamiseks ning arvamuste avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on mitu korda tagastatud puuduste kõrvaldamiseks.

12.02.2022 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
Arhitektuuri- ja Linnaplaneerimise Amet kooskõlastas tingimisi, märkustega:

„Keskkonnaministri määrus nr 43 "Nõuded salvkaevu konstruktsiooni, puurkaevu või -augu ehitusprojekti ja konstruktsiooni.." § 12 lg 4 pärast salvkaevu rajamist või ümberehitamist tuleb Keskkonnaametile esitada rajatud või ümberehitatud salvkaevu andmed elektrooniliselt Keskkonnaameti e-teenuste portaali kaudu või esitada andmed käesoleva määruse lisa 4 kohasel vormil. Kasutusloa taotlemisel peab olema lisatud salvkaevu keskkonnaregistri number“.
Päästeameti Ida päästekeskus kooskõlastas tingimisi, märkustega: 1) Vaja välja tuua korstna temperatuuriklass. Kerise puhul on selleks T600. 2) Seletuskirja kohaselt võib eeldada, et katuseräästad peavad vastama EI30 nõudele, aga korruseplaani kohaselt vastavad need EI60 nõudele. 3) Leiliruumi ja terrassi vaheline välissein ning esiku ja terrassi vaheline aken jäävad tuleohutuskujasse sisse, seega peab ka selle ehitise külje välissein vastama EI60 nõuetele ning aken EI30.
22.02.2022 kõik kaasatud isikud kooskõlastasid ehitusloa eelnõu.
Ehitusprojekt vastab sätestatud nõuetele, projekteerimistingimustele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.

2.3. Ehitusseadustiku § 42 lõike 2  kohaselt  pädev  asutus  otsustab  keskkonnamõju  hindamise algatamise vajaduse. 

2.4. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.

2.5. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
3.    OTSUS

3.1. Anda ehitusluba Mulla tn 30 asuvale kinnistule suvila ja selle teenindamiseks vajalike rajatiste püstitamiseks vastavalt ehitusprojektile „Püstitamine EP1719_EP_v04_Mulla-tn-30-Narva-linn“, peaprojekteerija Kesk Projekt OÜ.
3.2. Kohustada   ehitustööde  tellijat tagada kõrvaltingimuste täitmine, mis on käesoleva korralduse  punktis 1  esitatud Arhitektuuri- ja Linnaplaneerimise Ameti, Päästeameti Ida Päästekeskuse poolt ning ehitusloal loetletud märkused.

3.3. Jätta algatamata Mulla tn 30 asuvale kinnistule suvila ja selle teenindamiseks vajalike rajatiste püstitamisega kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale.
4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

